Συντεταγμένες: 27°46′53″N 30°48′14″E﻿ / ﻿27.78139°N 30.80389°E﻿ / 27.78139; 30.80389

Για άλλες χρήσεις, δείτε: Ερμούπολη (αποσαφήνιση).
Η Ερμούπολις
Η **Ερμούπολις η μεγάλη** ή απλώς **Ερμούπολις**(*αρχαία ελληνικά : Ἑρμοῦ πόλις ἡ Μεγάλη*) η αρχαία αιγυπτιακή **Κμούν**, ήταν αρχαία πόλη της Αιγύπτου, και βρίσκεται κοντά στη σύγχρονη αιγυπτιακή πόλη του Ελ Ασμουνάιν στο Κυβερνείο Μίνια.

Το αρχαίο αιγυπτιακό όνομα της πόλης ήταν Κμούν (*Ḫmnw*) σημαίνει "όγδοη πόλη" και σχετίζεται με την Ογδοάδα, μια ομάδα, που λατρεύονταν στη πόλη, από οκτώ θεότητες που αντιπροσώπευαν τον κόσμο πριν από την δημιουργία. Το όνομα επέζησε στη κοπτική γλώσσα ως *Σμουνάιν*, από τα οποίο προέρχεται το σύγχρονο όνομα Ελ Ασμουνάιν. Στα ελληνικά η πόλη ονομαζόταν Ερμούπολις, από τον Ερμή, τον οποίο οι Έλληνες ταύτισαν με τον Θωθ, επειδή η πόλη ήταν το κύριο κέντρο λατρείας του Θωθ, θεού της μαγείας, της θεραπείας, της σοφίας και προστάτη των γραφέων.

Ιστορία
-------

Η πόλη ήταν η πρωτεύουσα της 15ης νομής ή νομή της Λαγός ή Ερμουπολίτικης νομής στην Επτανομή στην Άνω Αίγυπτο. Η Ερμούπολη βρισκόταν στα σύνορα της Άνω και Κάτω Αιγύπτου και στη δυτική όχθη του Νείλου. Λίγο νότια της πόλης βρισκόταν το κάστρο της Ερμούπολης, σημείο στο οποίο τα σκάφη του ποταμού πλήρωναν διόδια για τη διέλευση τους, Ἑρμοπολιτάνη φυλακή κατά τον Στράβωνα. Τα σπήλαια του Μπένι Χασάν κοντά στην Αντινοόπολη από την απέναντι όχθη του Νείλου ήταν το κοινό νεκροταφείο των Ερμοπουλιτών, αν και ο ποταμός χώριζε την πόλη από τη νεκρόπολη της, όμως η μεγάλη καμπύλη του ποταμού σε αυτό το σημείο καθιστούσε πιο εύκολη για ένα πλοίο με νεκρούς τη διέλευση από το νερό παρά από τους λόφους. Οι κύριες θεότητες που λατρεύονταν στην Ερμούπολη ήταν ο Ερμής και ο Θωθ. Ο Τυφώνας είχε τη μορφή ιπποπόταμου στο οποίο καθόταν ένα γεράκι που αγωνίζεται με ένα φίδι. Και ο Θωθ τον οποίο οι αρχαίοι Έλληνες ταύτισαν με τον Ερμή.

Παρόλο που γλίτωσε τις καταστροφές κατά τη διάρκεια των πολέμων της Φαραωνικής και Ρωμαϊκής εποχής, η Ερμούπολη υπέστη σοβαρές αλλαγές από τους μουσουλμάνους κυβερνώντες, οι οποίοι χρησιμοποίησαν αρχιτεκτονικά μέλη για ασβέστη ή για δομικά υλικά. Ένας πάπυρος του 3ου αιώνα μ.Χ. δείχνει ότι η αρχαία πόλη είχε πολυώροφα κτίρια με επτά ορόφους.

Η πόλη εξακολουθεί να είναι τιμητική επισκοπή της Ρωμαιοκαθολικής Εκκλησίας και της Κοπτικής Ορθόδοξης Εκκλησίας.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ερμούπολις η μεγάλη** |

1. ↑  www.geonames.org/355952.
2. ↑  Αἰγυπτιακα, ἠτοι ἐξιχνιασεις περι γεωγραφιας ἐξ αὐτων των ὀριων της .. από τα Google books
3. ↑  (Ammianus Marcellinus, II 16)
4. ↑  Στέφανος Βυζάντιος, Stephani Byzantii Ethnicon quae supersunt edidit Antonius Westermann, από τα Google books
5. ↑  Ηρωδιανός, Herodiani Technici reliquiae, Τόμος 1, από τα Google books
6. ↑  Aelius Aristides,Wilhelm Dindorf, Aristides, Τόμος 3, από τα Google books
7. 1 2 3  Trismegistos Georef, Hermopolis (El-Ashmunein)
8. ↑  Ian Shaw & Paul Nicholson, The Dictionary of Ancient Egypt, British Museum Press, 1995. p.125
9. ↑  Αἰγυπτιακα, ἠτοι ἐξιχνιασεις περι γεωγραφιας ἐξ αὐτων των ὀριων της ... από τα Google books, σελ 49
10. ↑  Gottfried Bernhardy, Geographi Græci minores ex recensione et cum annotatione G. Bernhardy, από τα Google books
11. ↑  Στράβωνος Γεωγραφικά 1.41, [...]Ἑξῆς δ᾽ ἐστὶν Ἑρμοπολιτικὴ φυλακή͵ τελώνιόν τι τῶν ἐκ τῆς Θηβαΐδος καταφερομένων· ἐντεῦθεν ἀρχὴ τῶν ἑξηκοντασταδίων σχοίνων ἕως Συήνης καὶ Ἐλεφαντίνης[...]
12. 1 2  Αἰγυπτιακα, ἠτοι ἐξιχνιασεις περι γεωγραφιας ἐξ αὐτων των ὀριων της ... από τα Google books, σελ 215 - 220
13. ↑  Papyrus Oxyrhynchus 2719, in: Katja Lembke, Cäcilia Fluck, Günter Vittmann: *Ägyptens späte Blüte. Die Römer am Nil*, Mainz 2004, ISBN 3-8053-3276-9, p.29
14. ↑  Hermopolis Magna". Catholic Encyclopedia. New York: Robert Appleton Company. 1913.